b'\n_START_ARTICLE_\nPaul Olsen Thrane\n_START_SECTION_\nBiografi\n_START_PARAGRAPH_\nThrane studerte handelsfaget under justisr\xc3\xa5d Peter Elieson fra Hafslund (tettsted) og kj\xc3\xb8pmann D\xc3\xb8rcker i Frederikshald, hvis datter Kristin Marie han ektet (1778).  Paret flyttet til Christiania (1780), der han fikk engasjement ved Bordtomtene noen \xc3\xa5r, f\xc3\xb8r han ervervet seg Tiedemanns Tobaksfabrik p\xc3\xa5 Vaterland (1784).  Denne ble drevet under navnet Paul Olsen Thrane Tobaks-fabrique, flyttet til byens torg (1787) og solgt til Claus Winther (1816).  Thrane drev ogs\xc3\xa5 innen trelast.  _NEWLINE_Han var i byens borgerforsamling (1794\xe2\x80\x931800), samt utnevnt til forlikskommiss\xc3\xa6r (1809\xe2\x80\x9312).  I denne tiden ble han den f\xc3\xb8rste stadthauptmann i Christiania borgerv\xc3\xa6bning (1801), en forl\xc3\xb8per til Heimevernet. Under Napoleonskrigene drev han forsyningspolitikk og_NEWLINE_lokal velgj\xc3\xb8renhet, hviket gav ham flere utmerkelser.  Tidligere hadde den sterkt kunst- og kulturinteresserte Thrane  v\xc3\xa6rt med p\xc3\xa5 etableringen av Det Dramatiske Selskab der han ogs\xc3\xa5 skuespilte (1799) s\xc3\xa5vel som byens f\xc3\xb8rste musikalske selskap, Det musicalske Lyceium (1810).  To av hans s\xc3\xb8nner var blant landets fremste musikere og komponister._NEWLINE_Selv om Thrane var kjent som antirojalist var han  n\xc3\xa6r venn av, samt forlover til sin nabo p\xc3\xa5 Bygd\xc3\xb8y, prins og visestattholder Frederik av Hessen (1813)._NEWLINE_Han eide  Thranes l\xc3\xb8kke ved dagens Rodel\xc3\xb8kka, samt Henningslyst p\xc3\xa5 Bygd\xc3\xb8y (1802\xe2\x80\x9319).  I sine hjemtrakter ved Sarpsborg ervervet Thrane  seg  Borregaard (1812) og Borregaard Hovedg\xc3\xa5rd der han tidvis bodde (1814\xe2\x80\x931818).  Fra J\xc3\xb8rgen Young kj\xc3\xb8pte han Youngsl\xc3\xb8kken (ved dagens Youngstorget, 1818) og etablerte der sin private hovedresidens i Storgata 3 (huset st\xc3\xa5r fortsatt). Han var i liste over stortingsrepresentanter 1818\xe2\x80\x931820 for Christiania._NEWLINE_Etterhvert fikk han her store finansielle problem med Borregaard, og sammen med en storbrann i hans eiendommer p\xc3\xa5 Bordtomtene (1819) innstilte han betalinger i to perioder (1820, 1826) og solgte_NEWLINE_alt i en konkurs (1828).  Han flyttet s\xc3\xa5 til Fredrikstad.\n_START_SECTION_\nFamilie\n_START_PARAGRAPH_\nHans foreldre var Elisabeth Sophie Olsdatter Trane (1722\xe2\x80\x931800) og fergemann Ole Johanness\xc3\xb8n N\xc3\xa6s i Enebakk.   _NEWLINE_Med Kristine Marie D\xc3\xb8rcker (1758\xe2\x80\x931795) hadde han barna _NEWLINE_Johannes (1779\xe2\x80\x931841);_NEWLINE_bankdirekt\xc3\xb8r David Thrane (1780\xe2\x80\x931832) som igjen var far til Marcus Thrane;_NEWLINE_kj\xc3\xb8pmann Gustav Thrane (1785\xe2\x80\x931866);_NEWLINE_Louise (1789\xe2\x80\x931878), _NEWLINE_fiolinist Johannes Thrane;_NEWLINE_musiker og komponist Waldemar Thrane (1790\xe2\x80\x931828).  _NEWLINE_I sitt andre ekteskap med Judithe Abigael Clausen (1775-1833, datter av den meget rike Paul Clausen) ble han_NEWLINE_svigerbror til Hans Hagerup Falbe.  Ekteskapet ga  _NEWLINE_datteren Kristine Marie (1796\xe2\x80\x931876) som ble gift med embedsmann og politiker Hans Christian Petersen,_NEWLINE_samt Herman Thrane (1809\xe2\x80\x931881) som var sokneprest i Holt prestegjeld.'